nibzard/narodne-novine-full-text-markdown huggingface dataset:
## Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene i dopune Prospekta i Statuta otvorenog investicijskog fonda s javnom ponudom Select Europe

### NN 46/2010 (16.4.2010.), Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene i dopune Prospekta i Statuta otvorenog investicijskog fonda s javnom ponudom Select Europe

HRVATSKA AGENCIJA ZA NADZOR FINANCIJSKIH USLUGA

1168

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) članka 105. stavak 1. i članka 113. Zakona o investicijskim fondovima («Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2a, u predmetu odobrenja izmjena i dopuna Prospekta i Statuta otvorenog investicijskog fonda s javnom ponudom Select Europe, na sjednici održanoj 1. travnja 2010. godine donosi:

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2a, odobravaju se izmjene i dopune Prospekta i Statuta otvorenog investicijskog fonda s javnom ponudom Select Europe.

2. Društvo za upravljanje investicijskim fondovima ZB Invest d.o.o., Zagreb, Ivana Lučića 2a, obvezno je objaviti izmjene Prospekta i Statuta otvorenog investicijskog fonda s javnom ponudom Select Europe u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/10-09/21

Urbroj: 326-113-10-2

Zagreb, 1. travnja 2010.

Član Uprave
Željko Kopčić, v. r.

Rješenje, NN 46/2010-1168
## Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene i dopune Prospekta i Statuta otvorenog investicijskog fonda s javnom ponudom Select Novčani

### NN 46/2010 (16.4.2010.), Rješenje kojim se društvu za upravljanje investicijskim fondovima ZB Invest d.o.o., Zagreb, odobravaju izmjene i dopune Prospekta i Statuta otvorenog investicijskog fonda s javnom ponudom Select Novčani

HRVATSKA AGENCIJA ZA NADZOR FINANCIJSKIH USLUGA

1169

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) članka 105. stavak 1. i članka 113. Zakona o investicijskim fondovima (»Narodne novine«, broj 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2a, u predmetu odobrenja izmjena i dopuna Prospekta i Statuta otvorenog investicijskog fonda s javnom ponudom Select Novčani, na sjednici održanoj 1. travnja 2010. godine donosi:

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2a, odobravaju se izmjene i dopune Prospekta i Statuta otvorenog investicijskog fonda s javnom ponudom Select Novčani.

2. Društvo za upravljanje investicijskim fondovima ZB Invest d.o.o., Zagreb, Ivana Lučića 2a, obvezno je objaviti izmjene Prospekta i Statuta otvorenog investicijskog fonda s javnom ponudom Select Novčani u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

3. Izreka ovog rješenja objavit će se u »Narodnim novinama«.

Klasa: UP/I-451-04/10-09/19

Urbroj: 326-113-10-2

Zagreb, 1. travnja 2010.

Član Uprave
Željko Kopčić, v. r.

Rješenje, NN 46/2010-1169
## Rješenje kojim se društvu za upravljanje investicijskim fondovima ZB Invest d.o.o., Zagreb, odobrava osnivanje ZB BRIC+, otvorenog investicijskog fonda s javnom ponudom

### NN 46/2010 (16.4.2010.), Rješenje kojim se društvu za upravljanje investicijskim fondovima ZB Invest d.o.o., Zagreb, odobrava osnivanje ZB BRIC+, otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

1170

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 5., 50., 91., 105., 106. i 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima ZB Invest d.o.o., Zagreb, Ivana Lučića 2a, u predmetu odobrenja osnivanja i prijave upisa u registar fonda ZB BRIC+, otvorenog investicijskog fonda s javnom ponudom, na sjednici održanoj 1. travnja 2010. donijela je:

RJEŠENJE

1. Društvu za upravljanje investicijskim fondovima ZB Invest d.o.o., Zagreb, Ivana Lučića 2a, odobrava se osnivanje ZB BRIC+, otvorenog investicijskog fonda s javnom ponudom.

2. Društvu za upravljanje investicijskim fondovima ZB Invest d.o.o., Zagreb, Ivana Lučića 2a, odobrava se Prospekt i Statut ZB BRIC+ otvorenog investicijskog fonda s javnom ponudom.

3. Odobrava se izbor društva Zagrebačka banka d.d. iz Zagreba, Paromlinska 2, za obavljanje poslova depozitne banke za ZB BRIC+ otvoreni investicijski fond s javnom ponudom i to na temelju ugovora sklopljenog 1. ožujka 2010. između društva za upravljanje investicijskim fondovima ZB Invest d.o.o., Zagreb, Ivana Lučića 2a, i Zagrebačke banke d.d. iz Zagreba, Paromlinska 2.

4. ZB BRIC+ otvoreni investicijski fond s javnom ponudom upisuje se u registar fondova pod identifikacijskim brojem JPD151.

5. Izreka ovog rješenja objavit će se u »Narodnim novinama«.

Klasa: UP/I-451-04/10-06/3

Urbroj: 326-113-10-2

Zagreb, 1. travnja 2010.

Član Uprave
Željko Kopčić, v. r.

Rješenje, NN 46/2010-1170
## ODLUKA O IZMJENI I DOPUNI ODLUKE O PRIREZU POREZA NA DOHODAK

### NN 46/2010 (16.4.2010.), ODLUKA O IZMJENI I DOPUNI ODLUKE O PRIREZU POREZA NA DOHODAK

OPĆINA MARTIJANEC

1171

Na temelju članka 30. i 95. Zakona o financiranju jedinica lokalne i područne (regionalne) samouprave (»Narodne novine« br. 117/93, 33/00, 73/00, 59/01, 107/01, 117/01, 150/02, 147/03, 132/06. i 73/08.) te članka 23. Statuta Općine Martijanec (»Službeni vjesnik Varaždinske županije« br. 21/09.) Općinsko vijeće Općine Martijanec na svojoj 7. sjednici održanoj dana 29. ožujka 2010. godine donijelo je

ODLUKU

O IZMJENI I DOPUNI ODLUKE O PRIREZU POREZA NA DOHODAK

Članak 1.

Članak 6. Odluke o prirezu poreza na dohodak (»Narodne novine« br. 91/01.) mijenja se i glasi:

»Sredstva prikupljena od prireza porezu na dohodak koristit će se za izgradnju dječjeg vrtića, školske zadruge, prostora za mlade, kanalizacije i ostale komunalne infrastrukture«.

Članak 2.

Ova Odluka stupa na snagu osmog dana od dana objave u »Narodnim novinama«.

Klasa: 410-01/10-01/3

Urbroj: 2186/19-01-10-3

Martijanec, 29. ožujka 2010.

Predsjednik
Općinskog Vijeća
Dalibor Parabić, v. r.

Odluka, NN 46/2010-1171
## Ispravak Zakona o područjima županija, gradova i općina u Republici Hrvatskoj

### NN 46/2010 (16.4.2010.), Ispravak Zakona o područjima županija, gradova i općina u Republici Hrvatskoj

HRVATSKI SABOR

1176

Nakon izvršenog uspoređivanja s izvornim tekstom utvrđene su pogreške u Zakonu o područjima županija, gradova i općina u Republici Hrvatskoj koji je objavljen u »Narodnim novinama« broj 86 od 9. veljače 2006., te se daje

ISPRAVAK

ZAKONA O PODRUČJIMA ŽUPANIJA, GRADOVA I OPĆINA U REPUBLICI HRVATSKOJ

U članku 21. – ISTARSKA ŽUPANIJA, u tabeli naselja na području grada Buje - Buie umjesto naziva: »Kaštel – Castel Venere« treba stajati naziv: »Kaštel – Castelvenere«, umjesto naziva: »Krasica – Crasizza« treba stajati naziv: »Krasica –Crassiza«, umjesto naziva: »Lozari Lozari«, treba stajati naziv: »Lozari – Losari«, te umjesto naziva: »Oskoruš – Oscorus« treba stajati naziv: »Oskoruš – Oscurus«.

Klasa: 015-01/10-02/06

Zagreb, 9. travnja 2010.

Tajnik
Hrvatskoga sabora
Josip Sesar, prof., v. r.

Ostalo, NN 46/2010-1176
## Dopuna popisa članova Povjerenstva za ogranoleptičko ocjenjivanje vina i drugih proizvoda od grožđa i vina

### NN 48/2010 (21.4.2010.), Dopuna popisa članova Povjerenstva za ogranoleptičko ocjenjivanje vina i drugih proizvoda od grožđa i vina

MINISTARSTVO POLJOPRIVREDE, RIBARSTVA I RURALNOG RAZVOJA

1191

Ministarstvo poljoprivrede, ribarstva i ruralnog razvoja na temelju članka 37. stavka 5. Zakona o vinu (»Narodne novine« 96/03), članka 2. svaka 3. Pravilnika o organoleptičkom (senzornom) ocjenjivanju mošta i vina (»Narodne novine« 106/04) i rješenja o imenovanju članova Povjerenstva za organoleptičko ocjenjivanje vina i drugih proizvoda od grožđa i vina (klasa: 080-01/10-01/55, urbroj: 525-02-3-0033/10-2, od 18. ožujka 2010. godine) objavljuje

DOPUNU POPISA

ČLANOVA POVJERENSTVA ZA ORGANOLEPTIČKO OCJENJIVANJE VINA I DRUGIH PROIZVODA OD GROŽĐA I VINA

U Popisu članova Povjerenstva za organoleptičko ocjenjivanje vina i drugih proizvoda od grožđa i vina (»Narodne novine« br. 30/06, 75/07, 124/08) iza točke 88. dodaju se točke 89. do 88. koje glase:

»89. dr. sc. Irena Budić Leto, član Povjerenstva;

90. Dragica Režek, član Povjerenstva;

91. Antonija Tomić, član Povjerenstva;

92. Stipe Ivić, član Povjerenstva;

93. Slobodan Vili, član Povjerenstva;

94. Dragutin Kamenjak, član Povjerenstva,

95. Ljubomir Gičevski, član Povjerenstva,

96. Tomislav Pavlešić, član Povjerenstva,

97. Suzana Zovko, član Povjerenstva,

98. Zrinka Vinković Jergović, član Povjerenstva,

99. Jasmina Šaško, član Povjerenstva,

100. Marija Kušćar, član Povjerenstva,

101. Alfredo Cossetto, član Povjerenstva,

102. Mirela Babić, član Povjerenstva.«.

Klasa: 080-01/10-01/55

Urbroj: 525-02-3-0033/10-4

Zagreb, 2. travnja 2010.

Ministar
Petar Čobanković, v. r.

Izmjene i dopune, NN 48/2010-1191
## Odluka o izdavanju i prodaji prigodnoga srebrnoga kovanog novca "2010. FIFA svjetsko nogometno prvenstvo u Južnoj Africi"

### NN 48/2010 (21.4.2010.), Odluka o izdavanju i prodaji prigodnoga srebrnoga kovanog novca "2010. FIFA svjetsko nogometno prvenstvo u Južnoj Africi"

HRVATSKA NARODNA BANKA

1192

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 14. travnja 2010. donio je

ODLUKU

O IZDAVANJU I PRODAJI PRIGODNOGA SREBRNOGA KOVANOG NOVCA »2010. FIFA SVJETSKO NOGOMETNO PRVENSTVO U JUŽNOJ AFRICI«

1. Hrvatska narodna banka u suradnji s Hrvatskim novčarskim zavodom d.o.o. iz Zagreba izdaje prigodni srebrni kovani novac u povodu održavanja Svjetskoga nogometnog prvenstva 2010. u Južnoj Africi.

2. Prigodni srebrni kovani novac iz točke 1. ove Odluke izdaje se u apoenu od 150 kuna, u količini ne većoj od 7500 komada i u ukupnom iznosu ne većem od 1,125.000,00 kuna.

3. Prigodni srebrni kovani novac iz točke 2. ove Odluke bit će izrađen od srebra stupnja čistoće 925/1000, u specijalnoj tehnici kovanja kojom se postiže kakvoća polirane ploče, s visokosjajnim ravnim površinama i matiranim reljefnim detaljima prigodnih motiva. Srebrni kovani novac imat će masu od 24 grama i promjer od 37 milimetara.

4. Prigodni srebrni kovani novac od 150 kuna s lica izgleda ovako: u središnjem je dijelu prikazana nogometna lopta »bubamara«, čija su četiri tamna šesterokuta označena šarama zebre, životinje karakteristične za Afriku, kontinent koji je domaćin svjetskog prvenstva. U gornjoj polovini prikaza, polukružno uz rub, ispisan je tekst »2010. FIFA World Cup South Africa«. U donjoj polovini prikaza, polukružno uz rub, ispisan je tekst »2010. FIFA SVJETSKO PRVENSTVO, JUŽNA AFRIKA«.

5. Prigodni srebrni kovani novac od 150 kuna s naličja izgleda ovako: u središnjem je dijelu stilizirani prikaz globusa na koji je položen prikaz službenog amblema Svjetskoga nogometnog prvenstva u Južnoj Africi. U gornjoj polovini, iznad prikaza amblema, ispisan je tekst »REPUBLIKA HRVATSKA«, a ispod njega nalazi se grb Republike Hrvatske. U donjoj polovini, lijevo od prikaza amblema, u dva retka, nalaze se oznaka nominalne vrijednosti »150« i naziv novčane jedinice »KUNA«.

6. Obod je prigodnoga srebrnoga kovanog novca od 150 kuna gladak i ima utisnute tehničke podatke »Ag 925/1000 24 g ø 37 mm PP HNZ«.

7. Autor je idejnoga i likovnog rješenja srebrnoga kovanog novca od 150 kuna Damir Mataušić, akademski kipar.

8. Prigodni srebrni kovani novac iz točke 2. ove Odluke prodavat će se u Republici Hrvatskoj po cijeni od 220,00 kuna za komad, uvećanoj za PDV.

9. Prodaju prigodnoga srebrnoga kovanog novca iz točke 2. ove Odluke obavljat će Hrvatski novčarski zavod d.o.o. iz Zagreba.

10. Prigodni srebrni kovani novac iz točke 2. ove Odluke pustit će se u prodaju 26. travnja 2010.

11. Ova odluka stupa na snagu danom objave u »Narodnim novinama«.

O. br. 742/2010.

Zagreb, 14. travnja 2010.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 48/2010-1192
## Odluka o izdavanju i prodaji prigodnoga zlatnoga kovanog novca "200. obljetnica rođenja Louisa Braillea"

### NN 48/2010 (21.4.2010.), Odluka o izdavanju i prodaji prigodnoga zlatnoga kovanog novca "200. obljetnica rođenja Louisa Braillea"

HRVATSKA NARODNA BANKA

1193

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 14. travnja 2010. donio je

ODLUKU

O IZDAVANJU I PRODAJI PRIGODNOGA ZLATNOGA KOVANOG NOVCA »200. OBLJETNICA ROĐENJA LOUISA BRAILLEA«

1. Hrvatska narodna banka u suradnji s Hrvatskim novčarskim zavodom d.o.o. iz Zagreba izdaje, u sklopu serije »Minikovanice«, prigodni zlatni kovani novac u povodu obilježavanja 200. obljetnice rođenja Louisa Braillea, tvorca pisma za slijepe osobe.

2. Prigodni zlatni kovani novac iz točke 1. ove Odluke izdaje se u apoenu od 10 kuna, u količini ne većoj od 5000 komada i u ukupnom iznosu ne većem od 50.000,00 kuna.

3. Prigodni zlatni kovani novac iz točke 2. ove Odluke bit će izrađen od zlata stupnja čistoće 999/1000, u specijalnoj tehnici kovanja kojom se postiže kakvoća polirane ploče, s visokosjajnim ravnim površinama i matiranim reljefnim detaljima prigodnih motiva. Zlatni kovani novac imat će masu od 0,5 grama i promjer od 11 milimetra.

4. Prigodni zlatni kovani novac od 10 kuna s lica izgleda ovako: u središnjem dijelu prikaz je papilarnih linija na jagodici ljudskog prsta, koji simbolizira dodir kojim slijepi čitaju Brailleovo pismo. Iznad prikaza je natpis »10 KUNA« ispisan pismom za slijepe osobe. Polukružno, uz gornji rub, ispisan je natpis »LOUIS BRAILLE 1809. – 2009.«. Polukružno, uz donji rub, izmjenjuju se udubljene i ispupčene točke, simboli na kojima se zasniva Brailleovo pismo za slijepe osobe.

5. Prigodni zlatni kovani novac od 10 kuna s naličja izgleda ovako: u središnjem dijelu prikaz je papilarnih linija na jagodici ljudskog prsta, koji simbolizira dodir kojim slijepi čitaju Brailleovo pismo, iznad kojeg je natpis »10 kuna«. Polukružno, uz gornji rub, ispisan je natpis »REPUBLIKA HRVATSKA« razdijeljen prikazom grba Republike Hrvatske. Polukružno, uz donji rub, izmjenjuju se ispupčene i udubljene točke, simboli na kojima se zasniva Brailleovo pismo za slijepe osobe.

6. Autor je idejnoga i likovnog rješenja prigodnoga zlatnoga kovanog novca od 10 kuna Damir Mataušić, akademski kipar.

7. Prigodni zlatni kovani novac iz točke 2. ove Odluke prodavat će se po cijeni od 220,00 kuna za komad, uvećanoj za PDV.

8. Prodaju prigodnoga zlatnoga kovanog novca iz točke 2. ove Odluke obavljat će Hrvatski novčarski zavod d.o.o. iz Zagreba.

9. Prigodni zlatni kovani novac iz točke 2. ove Odluke pustit će se u prodaju 26. travnja 2010.

10. Ova Odluka stupa na snagu danom objave u »Narodnim novinama«.

O. br. 743/2010.

Zagreb, 14. travnja 2010.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 48/2010-1193
## Odluka o osnovnim obilježjima prigodnoga optjecajnoga kovanog novca od 25 kuna "Godišnja skupština Europske banke za obnovu i razvoj, Zagreb 2010."

### NN 48/2010 (21.4.2010.), Odluka o osnovnim obilježjima prigodnoga optjecajnoga kovanog novca od 25 kuna "Godišnja skupština Europske banke za obnovu i razvoj, Zagreb 2010."

HRVATSKA NARODNA BANKA

1194

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 14. travnja 2010. donio je

ODLUKU

O OSNOVNIM OBILJEŽJIMA PRIGODNOGA OPTJECAJNOGA KOVANOG NOVCA OD 25 KUNA »GODIŠNJA SKUPŠTINA EUROPSKE BANKE ZA OBNOVU I RAZVOJ, ZAGREB 2010.«

1. Hrvatska narodna banka izdaje prigodni optjecajni kovani novac od 25 kuna u povodu održavanja Godišnje skupštine Europske banke za obnovu i razvoj u Zagrebu 14. i 15. svibnja 2010.

2. Prigodni optjecajni kovani novac iz točke 1. ove Odluke izdaje se u količini od 20.000 komada i u ukupnom iznosu od 500.000,00 kuna.

3. Prigodni optjecajni kovani novac od 25 kuna izrađen je od dvodijelne kovine. Jezgra novca izrađena je od slitine 92% bakra, 6% aluminija i 2% nikla, a prsten od slitine srebrnasta sjaja, koja se sastoji od 75% bakra i 25% nikla.

4. Prigodni optjecajni kovani novac od 25 kuna ima oblik pravilnog dvanaesterokuta, kojemu opisana kružnica ima promjer 32 milimetra. Prigodni optjecajni kovani novac od 25 kuna ima masu od 12,75 grama. Jezgra ovog novca ima promjer od 18 milimetara i masu od 4,05 grama. Prsten ima unutarnji promjer od 18 milimetara i masu od 8,70 grama.

5. Prigodni optjecajni kovani novac od 25 kuna s lica izgleda ovako: unutar jezgre kovanog novca prikaz je službenog amblema skupa na kojemu je prikaz panorame grada Zagreba, s natpisom u dva retka »ZAGREB« i »2010«. Kružno, unutar prstena, u dva retka ispisan je tekst »GODIŠNJA SKUPŠTINA EUROPSKE BANKE ZA OBNOVU I RAZVOJ« i »EBRD Annual Meeting and Business Forum''. U donjem središnjem dijelu prstena prikaz je amblema Europske banke za obnovu i razvoj.

6. Prigodni optjecajni kovani novac od 25 kuna s naličja izgleda ovako: u središnjem dijelu jezgre kovanog novca nalazi se brojčana oznaka nominalne vrijednosti »25«. Kroz konture brojaka vidi se kuna zlatica okrenuta nadesno, a njezino je tijelo ukomponirano u brojčanu oznaku nominalne vrijednosti. U donjem središnjem dijelu prstena kovanog novca smješten je grb Republike Hrvatske. Na kružnu površinu prstena, lijevo od grba, položena je grančica lovora u cvatu, a desno grančica hrasta lužnjaka s plodovima. U gornjoj kružnoj površini prstena istaknut je natpis »REPUBLIKA HRVATSKA«.

7. Obod je prigodnoga optjecajnoga kovanog novca od 25 kuna gladak.

8. Autor idejnoga i likovnog rješenja jest Damir Mataušić, akademski kipar.

9. Ova Odluka stupa na snagu danom objave u »Narodnim novinama«.

O. br. 744/2010.

Zagreb, 14. travnja 2010.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 48/2010-1194
## Rješenje Partner banci d.d., Zagreb za pružanje osnovnih financijskih usluga

### NN 48/2010 (21.4.2010.), Rješenje Partner banci d.d., Zagreb za pružanje osnovnih financijskih usluga

HRVATSKA NARODNA BANKA

1196

Na temelju članka 42. stavka 3. točke 8. Zakona o Hrvatskoj narodnoj banci (»Narodne novine« br. 75/08) i članaka 59., 60. i 70. stavka 2. Zakona o kreditnim institucijama (»Narodne novine« br.117/08, 74/09 i 153/09), povodom zahtjeva Partner banke d.d., Zagreb na temelju odluke Savjeta Hrvatske narodne banke od 14. travnja 2010. izdaje se sljedeće

RJEŠENJE

1. Izdaje se odobrenje Partner banci d.d., Zagreb za pružanje sljedećih osnovnih financijskih usluga:

– investicijske i pomoćne usluge i aktivnosti propisane posebnim zakonom kojim se uređuje tržište kapitala, i to:

– izvršavanje naloga za račun klijenata,

– trgovanje za vlastiti račun,

– pohrana i administriranje financijskih instrumenata za račun klijenta, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit.

2. Oduzima se odobrenje Partner banci d.d., Zagreb za pružanje ostalih financijskih usluga vezanih uz vrijednosne papire, u skladu sa zakonom koji uređuje izdavanje vrijednosnih papira i trgovanje tim papirima, i to:

– upravljanje portfeljem vrijednosnih papira za račun nalogodavca – vlasnika portfelja,

– investicijsko savjetovanje – savjetovanje pri ulaganju u vrijednosne papire.

3. Donošenjem ovog Rješenja prestaje važiti rješenje Hrvatske narodne banke Z.br. 1609/2009. od 4. veljače 2009. godine.

4. Partner banka d.d., Zagreb dužna je u roku od 60 dana od primitka ovog Rješenja dostaviti Hrvatskoj narodnoj banci primjerak Statuta u kojem je djelatnost usklađena s točkom 1. ovog Rješenja i kopije prijava za upis promjene djelatnosti te brisanja ostalih financijskih usluga iz točke 2. izreke Rješenja u sudskom registru.

5. Partner banka d.d., Zagreb dužna je u roku od 15 dana po izvršenom upisu promjene djelatnosti i brisanja ostalih financijskih usluga iz točke 2. izreke u sudskom registru dostaviti Hrvatskoj narodnoj banci rješenje o upisu brisanja i novi izvod iz sudskog registra.

6. Izreka ovog Rješenja bit će objavljena u »Narodnim novinama«.

Z. br. 1689/2010.

Zagreb, 14. travnja 2010.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Rješenje, NN 48/2010-1196
## Indeks potrošačkih cijena u Republici Hrvatskoj u ožujka 2010. godine

### NN 48/2010 (21.4.2010.), Indeks potrošačkih cijena u Republici Hrvatskoj u ožujka 2010. godine

DRŽAVNI ZAVOD ZA STATISTIKU

1198

Državni zavod za statistiku objavljuje

INDEKS

POTROŠAČKIH CIJENA U REPUBLICI HRVATSKOJ U OŽUJKU 2010. GODINE

Indeks potrošačkih cijena u Republici Hrvatskoj u ožujku 2010. godine u odnosu na veljaču 2010. godine iznosi 100,4.

Klasa: 957-04/10-01/11

Urbroj: 555-09-07-01-10-11

Zagreb, 15. travnja 2010.

Ravnatelj
dr. sc. Ivan Kovač, v. r.

Ostalo, NN 48/2010-1198
## Stopa promjene proizvođačkih cijena industrijskih proizvoda u ožujku 2010.

### NN 48/2010 (21.4.2010.), Stopa promjene proizvođačkih cijena industrijskih proizvoda u ožujku 2010.

DRŽAVNI ZAVOD ZA STATISTIKU

1199

Državni zavod za statistiku objavljuje

STOPU

PROMJENE PROIZVOĐAČKIH CIJENA INDUSTRIJSKIH PROIZVODA U OŽUJKU 2010.

Stopa promjene proizvođačkih cijena industrijskih proizvoda u ožujku 2010. u odnosu na veljaču 2010. iznosi 1,0.

Klasa: 954-02/10-01 /91

Urbroj: 555-06-04-03-10-03

Zagreb, 15. travnja 2010.

Ravnatelj
dr. sc. Ivan Kovač, v. r.

Ostalo, NN 48/2010-1199
## Odluku o objavljivanju Međunarodnih revizijskih standarda, Međunarodnih standarda kontrole kvalitete, Međunarodnih smjernica revizijske prakse

### NN 49/2010 (22.4.2010.), Odluku o objavljivanju Međunarodnih revizijskih standarda, Međunarodnih standarda kontrole kvalitete, Međunarodnih smjernica revizijske prakse

**HRVATSKA REVIZORSKA KOMORA**

**1200**

Na temelju članka 5. i članka 39. stavka 2. točke 7. Zakona o reviziji (»Narodne novine« broj 146/05 i 139/08) i članka 16. točke 8. Statuta Hrvatske revizorske Komore, Upravno vijeće Hrvatske revizorske komore, na sjednici održanoj dana 17. prosinca 2009. godine, donijelo je

[**ODLUKU****O OBJAVLJIVANJU MEĐUNARODNIH REVIZIJSKIH STANDARDA, MEĐUNARODNIH
STANDARDA KONTROLE KVALITETE, MEĐUNARODNIH SMJERNICA REVIZIJSKE PRAKSE**](dodatni/408508.pdf)

Odluka, NN 49/2010-1200
## Odluka o prijenosu dionica i poslovnih udjela Hrvatskom fondu za privatizaciju na upravljanje

### NN 50/2010 (23.4.2010.), Odluka o prijenosu dionica i poslovnih udjela Hrvatskom fondu za privatizaciju na upravljanje

VLADA REPUBLIKE HRVATSKE

1201

Na temelju članka 10. Zakona o Vladi Republike Hrvatske (»Narodne novine« br. 101/98, 15/2000, 117/2001, 199/2003, 30/2004 i 77/2009), a u vezi sa člankom 1.a Zakona o privatizaciji (»Narodne novine«, br. 21/96, 71/97 i 73/2000) Vlada Republike Hrvatske je na sjednici održanoj 22. travnja 2010. godine, donijela

ODLUKU

O PRIJENOSU DIONICA I POSLOVNIH UDJELA HRVATSKOM FONDU ZA PRIVATIZACIJU NA UPRAVLJANJE

I.

Nalaže se državnim imateljima dionica da sukladno Ugovoru o gospodarenju dionicama i poslovnim udjelima sklopljenim s Hrvatskim fondom za privatizaciju (u daljnjem tekstu: HFP), prenesu HFP-u na gospodarenje dionice i poslovne udjele kojih su imatelji i to:

– Državnoj agenciji za osiguranje štednih uloga i sanaciju banaka, dionice i poslovne udjele stečene u postupku sanacije i privatizacije banaka,

– Hrvatskom zavodu za mirovinsko osiguranje, sve dionice i poslovne udjele kojih je imatelj,

– Hrvatskom zavodu za zdravstveno osiguranje, sve dionice i poslovne udjele kojih je imatelj,

– Hrvatskom zavodu za zapošljavanje, sve dionice i poslovne udjele kojih je imatelj,

– ministarstvima, sve dionice i poslovne udjele stečene temeljem zakona.

II.

Nalaže se imateljima dionica i poslovnih udjela iz točke I. ove Odluke da sklope s HFP-om dodatak Ugovoru o gospodarenju dionicama i poslovnim udjelima na taj način da se HFP ovlasti za upravljanje, prodaju i svako drugo raspolaganje dionicama i poslovnim udjelima bez obveze pribavljanja suglasnosti imatelja dionica i poslovnih udjela za navedene radnje, a kojim će se HFP obvezati državnim imateljima dionica i poslovnih udjela podnijeti kvartalna izvješća o skrbi nad dionicama i poslovnim udjelima.

III.

Nalaže se Središnjem državnom uredu za upravljanje državnom imovinom da sklopi s HFP-om ugovor o gospodarenju dionicama i poslovnim udjelima pod uvjetima iz točke II. ove Odluke i da temeljem njega dionice i poslovne udjele iz portfelja Republike Hrvatske, upisane u Središnjem klirinškom depozitarnom društvu d.d., odnosno knjigama poslovnih udjela, na ime Središnjeg državnog ureda za upravljanje državnom imovinom, prenese na gospodarenje HFP-u.

IV.

Preporučuje se tijelima društava s ograničenom odgovornošću iz portfelja HFP-a i portfelja imatelja iz točaka I. i III. ove Odluke, da HFP-u dadu neopozivu suglasnost za prodaju poslovnog udjela u vlasništvu HFP-a i vlasništvu imatelja iz točaka I. i III. ove Odluke.

V.

Ova Odluka provest će se u roku 30 dana od njenog stupanja na snagu.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 423-01/10-01/01

Urbroj: 5030120-10-1

Zagreb, 22. travnja 2010.

Predsjednica
Jadranka Kosor, dipl. iur., v. r.

Odluka, NN 50/2010-1201
## Pravilnik o izmjeni Pravilnika o kriterijima za vrednovanje projekata udruga ovlaštenih za pružanje besplatne pravne pomoći i pravnih klinika te o načinu izvještavanja o izvršenju projekata

### NN 50/2010 (23.4.2010.), Pravilnik o izmjeni Pravilnika o kriterijima za vrednovanje projekata udruga ovlaštenih za pružanje besplatne pravne pomoći i pravnih klinika te o načinu izvještavanja o izvršenju projekata

MINISTARSTVO PRAVOSUĐA

1203

Na temelju odredbe članka 58. stavka 4. Zakona o besplatnoj pravnoj pomoći (»Narodne novine« broj 62/08), ministar pravosuđa donosi

PRAVILNIK

O IZMJENI PRAVILNIKA O KRITERIJIMA ZA VREDNOVANJE PROJEKATA UDRUGA OVLAŠTENIH ZA PRUŽANJE BESPLATNE PRAVNE POMOĆI I PRAVNIH KLINIKA TE O NAČINU IZVJEŠTAVANJA O IZVRŠENJU PROJEKATA

Članak 1.

U Pravilniku o kriterijima za vrednovanje projekata udruga ovlaštenih za pružanje besplatne pravne pomoći i pravnih klinika te o načinu izvještavanja o izvršenju projekata (»Narodne novine« broj 13/09 i 13/10), iza članka 5. dodaje se novi članak 5a koji glasi:

U postupku zaštite prava pred poslodavcem kada pravnu pomoć pruža ovlašteni sindikat, pružena pravna pomoć na temelju uputnica za pojedinu pravnu radnju i vrstu postupka vrednuje se bodovima na sljedeći način:

POSTUPAK ZAŠTITE PRAVA PRED POSLODAVCEM

|  |  |
| --- | --- |
| PRAVNA RADNJA | VRIJEDNOST PRAVNE RADNJE |
| 1. obrazloženi podnesci | 50 bodova |
| 2. sastavljanje zahtjeva za zaštitu prava | 50 bodova |
| 3. u postupcima medijacije | 50 bodova |

Članak 2.

Ovaj Pravilnik stupa na snagu danom objave u »Narodnim novinama«.

Klasa: 910-01/08-01/27

Urbroj: 514-01/10-3

Zagreb, 18. ožujka 2010.

Ministar
dr. sc. Ivan Šimonović, v. r.

Pravilnik, NN 50/2010-1203
## Pravilnik o dopuni Pravilnika o tehničkom pregledu željezničkih vozila

### NN 50/2010 (23.4.2010.), Pravilnik o dopuni Pravilnika o tehničkom pregledu željezničkih vozila

MINISTARSTVO MORA, PROMETA I INFRASTRUKTURE

1204

Na temelju članka 26. stavka 2. Zakona o sigurnosti željezničkog prometa (»Narodne novine« br. 40/07) ministar mora, prometa i infrastrukture donosi

PRAVILNIK

O DOPUNI PRAVILNIKA O TEHNIČKOM PREGLEDU ŽELJEZNIČKIH VOZILA

Članak 1.

U Pravilniku o tehničkom pregledu željezničkih vozila (»Narodne novine« br. 155/08) iza članka 26. dodaje se novi članak 26.a, koji glasi:

»26.a

1) Do početka rada Agencije za sigurnost željezničkog prometa poslove obavljanja tehničkog pregleda željezničkih vozila obavlja Povjerenstvo ministarstva mjerodavnog za željeznički promet, u smislu članka 33. Zakona o Agenciji za sigurnost željezničkog prometa (»Narodne novine« br. 120/08), koje imenuje ministar mjerodavan za željeznički promet.

2) Troškove obavljanja tehničkog pregleda snosi podnositelj zahtjeva.

3) Troškove obavljanja tehničkog pregleda čine troškovi prijevoza, smještaja i naknada za rad članova Povjerenstva koje obavlja tehnički pregled željezničkih vozila.

4) Način obračuna troškova, isplate troškova i visinu naknade za rad članova Povjerenstva, iz stavka 3. ovog članka, određuje odlukom ministar mjerodavan za željeznički promet.

5) Odluka, iz stavka 4. ovog članka, objavljuje se u »Narodnim novinama«.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/07-02/48

Urbroj: 530-08-10-248

Zagreb, 2. travnja 2010.

Ministar
Božidar Kalmeta, v. r.

Pravilnik, NN 50/2010-1204
## Pravilnik o izmjenama i dopunama Pravilnika o troškovima za usluge i postupke koje provodi zavod za sjemenarstvo i rasadničarstvo

### NN 50/2010 (23.4.2010.), Pravilnik o izmjenama i dopunama Pravilnika o troškovima za usluge i postupke koje provodi zavod za sjemenarstvo i rasadničarstvo

MINISTARSTVO POLJOPRIVREDE, RIBARSTVA I RURALNOG RAZVOJA

1206

Na temelju članka 74. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08) i članka 15. Zakona o zaštiti biljnih sorti (»Narodne novine« broj 131/97, 62/00, 67/08) ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O TROŠKOVIMA ZA USLUGE I POSTUPKE KOJE PROVODI ZAVOD ZA SJEMENARSTVO I RASADNIČARSTVO

Članak 1.

U Pravilniku o troškovima za usluge i postupke koje provodi Zavod za sjemenarstvo i rasadničarstvo (»Narodne novine« broj 17/09) u članku 4. stavku 1. broj: 1500 zamjenjuje se brojem: »500«.

Članak 2.

Članak 7. stavak 1. mijenja se i glasi:

»Troškovi godišnje naknade za vrijeme dok je sorta upisana u Sortnu listu Republike Hrvatske za sorte ratarskog bilja i povrća iznose:

• od prve do sedme godine 100

• za osmu godinu i za svaku narednu godinu dok je sorta na Sortnoj listi 200.«

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-01/103

Urbroj: 525-02-1-0005/10-1

Zagreb, 9. travnja 2010.

Ministar
Petar Čobanković, v. r.

Pravilnik, NN 50/2010-1206
## Pravilnik o prestanku važenja Pravilnika o provedbi Mjere 4. "Tehnička pomoć" u sklopu IPARD Programa

### NN 50/2010 (23.4.2010.), Pravilnik o prestanku važenja Pravilnika o provedbi Mjere 4. "Tehnička pomoć" u sklopu IPARD Programa

MINISTARSTVO POLJOPRIVREDE, RIBARSTVA I RURALNOG RAZVOJA

1207

Na temelju članaka 1. i 4. Zakona o potvrđivanju Sporazuma između Vlade Republike Hrvatske i Komisije europskih zajednica o pravilima za suradnju u vezi s financijskom pomoći Europske komisije Republici Hrvatskoj i provedbe pomoći u okviru komponente V. (IPARD) Instrumenta pretpristupne pomoći (IPA) (»Narodne novine – međunarodni ugovori«, broj 10/08), ministar poljoprivrede, ribarstva i ruralnog razvoja donosi

PRAVILNIK

O PRESTANKU VAŽENJA PRAVILNIKA O PROVEDBI MJERE 4. »TEHNIČKA POMOĆ« U SKLOPU IPARD PROGRAMA

Članak 1.

Prestaje važiti Pravilnik o provedbi Mjere 4. »Tehnička pomoć« u sklopu IPARD Programa (»Narodne novine«, broj 156/08).

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/106

Urbroj: 525-12-3-0720/10-1

Zagreb, 13. travnja 2010.

Ministar
Petar Čobanković, v. r.

Pravilnik, NN 50/2010-1207
## Naredba o izmjenama Naredbe o broju povlastica, količini i vrsti ulova i visini iznosa naknade za obavljanje gospodarskog ribolova

### NN 50/2010 (23.4.2010.), Naredba o izmjenama Naredbe o broju povlastica, količini i vrsti ulova i visini iznosa naknade za obavljanje gospodarskog ribolova

MINISTARSTVO POLJOPRIVREDE, RIBARSTVA I RURALNOG RAZVOJA

1208

Na temelju članka 8. stavaka 4. i 6., i članka 64. stavka 1. i stavka 4. točke 1. Zakona o slatkovodnom ribarstvu (»Narodne novine«, br. 106/01, 7/03, 174/04, 10/05 – ispravak i 49/05 – pročišćeni tekst), ministar poljoprivrede, ribarstva i ruralnog razvoja donosi

NAREDBU

O IZMJENAMA NAREDBE O BROJU POVLASTICA, KOLIČINI I VRSTI ULOVA I VISINI IZNOSA NAKNADE ZA OBAVLJANJE GOSPODARSKOG RIBOLOVA

Članak 1.

U Naredbi o broju povlastica, količini i vrsti ulova i visini iznosa naknade za obavljanje gospodarskog ribolova (»Narodne novine«, br. 91/03, 1/06) u članku 4. stavku 2. riječi »Ministarstvo poljoprivrede i šumarstva« zamjenjuju se riječima: »Ministarstvo poljoprivrede, ribarstva i ruralnog razvoja«.

Članak 2.

U članku 6. riječi »do 1. veljače« zamjenjuju se riječima »do 1. lipnja«.

Članak 3.

Ova Naredba stupa na snagu osmog dana od dana objave u »Narodnim novinama«.

Klasa: 011-02/09-01/46

Urbroj: 525-08-1-0515/09-1

Zagreb, 25. ožujka 2009.

Ministar
Petar Čobanković, v. r.

Naredba, NN 50/2010-1208
## Odluka o katastarskoj izmjeri na području Grada Zaprešića za dio k.o. Kupljenovo i dio k.o. Pušća

### NN 50/2010 (23.4.2010.), Odluka o katastarskoj izmjeri na području Grada Zaprešića za dio k.o. Kupljenovo i dio k.o. Pušća

DRŽAVNA GEODETSKA UPRAVA

1210

Na temelju članka 45. Zakona o državnoj izmjeri i katastru nekretnina (»Narodne novine« br. 16/2007) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA ZAPREŠIĆA ZA DIO k.o. KUPLJENOVO I DIO k.o. PUŠĆA

1. U svrhu izrade katastra nekretnina i obnove zemljišne knjige na području Grada Zaprešića za dijelove katastarskih općina Kupljenovo i Pušća provest će se katastarska izmjera.

2. Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Osijek.

3. U obavljanju poslova na katastarskoj izmjeri službenici Državne geodetske uprave i zaposlenici tvrtke Geodetski zavod d.d. Osijek ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

4. Nositelji prava na zemljištima na području Grada Zaprešića za dijelove katastarskih općina Kupljenovo i Pušća dužni su do 1. listopada 2010. godine, vidljivim trajnim oznakama i na svoj trošak označiti granice zemljišta, na kojima imaju pravo vlasništva ili druga prava.

5. Upravitelji općih, javnih i drugih dobara na području Grada Zaprešića za dijelove katastarskih općina Kupljenovo i Pušća dužni su, do roka navedenog u točki 4. ove Odluke, označiti vidljivim trajnim oznakama i na svoj trošak granice zemljišta kojim upravljaju.

6. Nositelje prava na zemljištu pismenim putem će se pozvati na obilježavanje granica zemljišta.

7. Državna geodetska uprava – Područni ured za katastar Zagreb – Ispostava Zaprešić i tvrtka Geodetski zavod d.d. Osijek osigurat će stručnu pomoć u označavanju granica zemljišta osobama iz točke 4. i 5. ove odluke.

8. Granice zemljišta koje ne obilježe nositelji prava na zemljištima obilježit će se na trošak nositelja tih prava.

9. Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

10. Rezultati katastarske izmjere izložit će se, po njenom dovršenju, na javni uvid.

Klasa: 931-04/10-04/01

Urbroj: 541-04-1/3-10-12

Zagreb, 12. travnja 2010.

Zamjenik ravnatelja
mr. sc. Damir Šantek, v. r.

Odluka, NN 50/2010-1210
## Pravilnik o dopuni Pravilika o postupku i načinu davanja mišljenja o opravdanosti osnivanja zdravstvenih ustanova, odnosno privatne prakse u Mreži javne zdravstvene službe

### NN 50/2010 (23.4.2010.), Pravilnik o dopuni Pravilika o postupku i načinu davanja mišljenja o opravdanosti osnivanja zdravstvenih ustanova, odnosno privatne prakse u Mreži javne zdravstvene službe

HRVATSKI ZAVOD ZA ZDRAVSTVENO OSIGURANJE

1211

Na osnovi odredbi članka 48., članka 148. stavka 2. Zakona o zdravstvenoj zaštiti (»Narodne novine« broj 150/08. i 155/09.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09. i 33/10.) Upravno vijeće Hrvatskog zavoda za zdravstveno osiguranje na 11. sjednici održanoj 15. travnja 2010. godine, uz suglasnost ministra nadležnog za zdravstvo, donijelo je

PRAVILNIK

O DOPUNI PRAVILNIKA O POSTUPKU I NAČINU DAVANJA MIŠLJENJA O OPRAVDANOSTI OSNIVANJA ZDRAVSTVENIH USTANOVA, ODNOSNO PRIVATNE PRAKSE U MREŽI JAVNE ZDRAVSTVENE SLUŽBE

Članak 1.

U Pravilniku o postupku i načinu davanja mišljenja o opravdanosti osnivanja zdravstvenih ustanova, odnosno privatne prakse u Mreži javne zdravstvene službe (»Narodne novine« broj 94/05., 136/06., 80/07., 117/07., 64/09, i 118/09.) u članku 3. iza stavka 1. dodaje se novi stavak 2. koji glasi:

»Uz zahtjev za davanje mišljenja o opravdanosti proširenja ili promjene djelatnosti zdravstvene ustanove/privatne prakse obvezno se mora priložiti:

– potvrda porezne uprave o urednom izvršenju svih dospjelih poreznih obveza i obveznih doprinosa u skladu s posebnim zakonskim propisima

– potvrda o podmirenju obveza prema ugovoru o zakupu i koncesiji.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/10-01/71

Urbroj: 338-01-01-10-1

Zagreb, 15. travnja 2010.

Predsjednik
Upravnog vijeća Hrvatskog zavoda
za zdravstveno osiguranje
mr. Dražen Jurković, dr. med., v. r.

Pravilnik, NN 50/2010-1211
## Izmjene Tarifnog sustava za usluge energetskih djelatnosti proizvodnje, distribucije i opskrbe toplinskom energijom, bez visine tarifnih stavki

### NN 50/2010 (23.4.2010.), Izmjene Tarifnog sustava za usluge energetskih djelatnosti proizvodnje, distribucije i opskrbe toplinskom energijom, bez visine tarifnih stavki

HRVATSKA ENERGETSKA REGULATORNA AGENCIJA

1215

Na temelju članka 28. Zakona o energiji (»Narodne novine«, broj 68/01, 177/04, 76/07 i 152/08) te članka 11. stavka 1. podstavka 1. Zakona o regulaciji energetskih djelatnosti (»Narodne novine«, broj 177/04 i 76/07), Upravno vijeće Hrvatske energetske regulatorne agencije, na sjednici održanoj 21. travnja 2010. godine, donosi

IZMJENE

TARIFNOG SUSTAVA ZA USLUGE ENERGETSKIH DJELATNOSTI PROIZVODNJE, DISTRIBUCIJE I OPSKRBE TOPLINSKOM ENERGIJOM, BEZ VISINE TARIFNIH STAVKI

Članak 1.

U Tarifnom sustavu za usluge energetskih djelatnosti proizvodnje, distribucije i opskrbe toplinskom energijom, bez visine tarifnih stavki (»Narodne novine«, broj 65/07 – pročišćeni tekst, 154/08, 22/10 i 46/10), u članku 9. stavku 2. podstavku iv točka 4. mijenja se i glasi:

»4. prosječna ponderirana nabavna cijena toplinske energije za sve mjesece u prethodnom trogodišnjem razdoblju, a koje se odnosi na baznu godinu i dvije godine koje prethode baznoj godini.«.

Članak 2.

Iznimno od odredbe članka 1. ovih Izmjena Tarifnog sustava, na postupke za određivanje visine tarifnih stavki započete prije stupanja na snagu ovih Izmjena Tarifnog sustava, kod kojih je bazna godina 2009., primjenjuju se odredbe ovih Izmjena Tarifnog sustava uzimajući u obzir prosječnu ponderiranu nabavnu cijenu toplinske energije za sve mjesece u trogodišnjem razdoblju 2007., 2008. i 2009. godina.

Članak 3.

Ove Izmjene Tarifnog sustava stupaju na snagu danom objave u »Narodnim novinama«.

Klasa: 307-01/10-01/01

Urbroj: 371-01/10-88

Zagreb, 21. travnja 2010.

Predsjednik
Upravnog vijeća
Tomo Galić, dipl. ing., v. r.

Ostalo, NN 50/2010-1215
## Ispravak Izvoda iz Registra kulturnih dobara Republike Hrvatske br. 2/2005. Liste zaštićenih kulturnih dobara

### NN 50/2010 (23.4.2010.), Ispravak Izvoda iz Registra kulturnih dobara Republike Hrvatske br. 2/2005. Liste zaštićenih kulturnih dobara

MINISTARSTVO KULTURE

1217

Nakon izvršenog uspoređivanja s izvornim tekstom utvrđena je pogreška u Izvodu iz Registra kulturnih dobara Republike Hrvatske broj 2/2005. – Listi zaštićenih kulturnih dobara koji je objavljen u »Narodnim novinama« broj 109/05 te se daje

ISPRAVAK

IZVODA IZ REGISTRA KULTURNIH DOBARA REPUBLIKE HRVATSKE BR. 2/2005.

Liste zaštićenih kulturnih dobara

Članak 1.

U Izvodu iz Registra kulturnih dobara Republike Hrvatske br. 2/2005. – Lista zaštićenih kulturnih dobara (»Narodne novine« broj 109/05) ispravlja se pogrešno navedeno naselje kulturnog dobra te ispravan upis glasi:

A. NEPOKRETNA KULTURNA DOBRA

|  |  |  |  |  |
| --- | --- | --- | --- | --- |
| Naselje, Adresa | Kulturno dobro | Prostorne međe | | Broj Registra |
| Katastarske čestice | Katastarska općina |

ŠIBENSKO – KNINSKA ŽUPANIJA

Općina Ružić

|  |  |  |  |  |
| --- | --- | --- | --- | --- |
| Ružić | Crkva Presvetog Otkupitelja (Mauzolej obitelji Meštrović) | k.č. zgr. 234, k.č. zem. 1530, 1547/2, 1547/3, 1548/2. | Ružić | Z-2056 |

Klasa: 612-08/10-12/0016

Urbroj: 532-04-01-01/4-10-4

Zagreb, 12. travnja 2010.

Ministar kulture
mr. sc. Božo Biškupić, v. r.

Ostalo, NN 50/2010-1217
## Odluka o imenovanju Josipa Pare savjetnikom predsjednika Republike Hrvatske za vanjsku politiku

### NN 51/2010 (26.4.2010.), Odluka o imenovanju Josipa Pare savjetnikom predsjednika Republike Hrvatske za vanjsku politiku

PREDSJEDNIK REPUBLIKE HRVATSKE

1218

Na temelju odredbe članka 106. Ustava Republike Hrvatske i članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10), donosim

ODLUKU

O IMENOVANJU SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU

veleposlanik JOSIP PARO imenuje se savjetnikom predsjednika Republike Hrvatske za vanjsku politiku.

Ova Odluka stupa na snagu 1. svibnja 2010. godine.

Klasa: 080-02/10-01/38

Urbroj: 71-05-03/1-10-1

Zagreb, 14. travnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 51/2010-1218
## Odluka o imenovanju Mirjane Mladineo zamjenicom savjetnika predsjednika Republike Hrvatske za vanjsku politiku za Europsku uniju i međunarodne organizacije

### NN 51/2010 (26.4.2010.), Odluka o imenovanju Mirjane Mladineo zamjenicom savjetnika predsjednika Republike Hrvatske za vanjsku politiku za Europsku uniju i međunarodne organizacije

PREDSJEDNIK REPUBLIKE HRVATSKE

1219

Na temelju odredbe članka 106. Ustava Republike Hrvatske i članka 4. stavka 1. Odluke o Uredu predsjednika Republike Hrvatske (»Narodne novine«, broj 80/00, 6/04, 54/05 i 30/10), donosim

ODLUKU

O IMENOVANJU ZAMJENICE SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU ZA EUROPSKU UNIJU I MEĐUNARODNE ORGANIZACIJE

veleposlanica MIRJANA MLADINEO imenuje se zamjenicom savjetnika predsjednika Republike Hrvatske za vanjsku politiku za Europsku uniju i međunarodne organizacije.

Ova Odluka stupa na snagu 16. travnja 2010. godine.

Klasa: 080-02/10-01/39

Urbroj: 71-05-03/1-10-1

Zagreb, 14. travnja 2010.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 51/2010-1219
## Pravilnik o dopuni Pravilnika o obavljanju gospodarskog ribolova na moru

### NN 51/2010 (26.4.2010.), Pravilnik o dopuni Pravilnika o obavljanju gospodarskog ribolova na moru

MINISTARSTVO POLJOPRIVREDE, RIBARSTVA I RURALNOG RAZVOJA

1223

Na temelju članka 17. stavka 2., članka 18. stavka 2. i članka 49. stavka 1. točke 1., 2., 3., 4. i 5. Zakona o morskom ribarstvu (»Narodne novine« br. 74/94, 57/96, 46/97 – pročišćeni tekst i 48/05) ministar poljoprivrede, ribarstva i ruralnog razvoja donosi

PRAVILNIK

O DOPUNI PRAVILNIKA O OBAVLJANJU GOSPODARSKOG RIBOLOVA NA MORU

Članak 1.

U Pravilniku o obavljanju gospodarskog ribolova na moru (»Narodne novine« br. 6/06, 46/06, 66/07, 121/08,. 146/08, 130/09, 152/09 i 44/10) u članku 19. dodaje se točka 5. koja glasi:

»5. potegačom šabakunom od 15. travnja do 15. lipnja u cijelom ribolovnom moru, a od 16. lipnja do 1. rujna na lovištima navedenim u članku 21. ovoga Pravilnika.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/10-01/100

Urbroj: 525-08-1-0323/10-3

Zagreb, 20. travnja 2010.

Ministar
Petar Čobanković, v. r.

Pravilnik, NN 51/2010-1223
## Naredba o izmjeni Naredbe o zaštiti riba i drugih morskih organizama

### NN 51/2010 (26.4.2010.), Naredba o izmjeni Naredbe o zaštiti riba i drugih morskih organizama

MINISTARSTVO POLJOPRIVREDE, RIBARSTVA I RURALNOG RAZVOJA

1225

Na temelju članka 48. stavka 3. točke 1., 2. i 3. Zakona o morskom ribarstvu (»Narodne novine« br. 74/94, 57/96, 46/97 – pročišćeni tekst i 48/05), ministar poljoprivrede, ribarstva i ruralnog razvoja donosi

NAREDBU

O IZMJENI NAREDBE O ZAŠTITI RIBA I DRUGIH MORSKIH ORGANIZAMA

I.

U Naredbi o zaštiti riba i drugih morskih organizama (»Narodne novine«, br. 101/02, 96/05, 53/06, 30/07 i 131/09) u glavi VI., stavku 1. točki 1. brišu se riječi:

»Zubatac (Dentex dentex) – od 15. travnja do 15. lipnja«.

II.

Ova Naredba stupa na snagu danom objave u »Narodnim novinama«.

Klasa: 011-02/10-01/112

Urbroj: 525-08-1-0323/10-1

Zagreb, 20. travnja 2010.

Ministar
Petar Čobanković, v. r.

Naredba, NN 51/2010-1225
## Odluka o puštanju u optjecaj prigodnoga optjecajnoga kovanog novca od 25 kuna "Godišnja skupština Europske banke za obnovu i razvoj, Zagreb, 2010."

### NN 51/2010 (26.4.2010.), Odluka o puštanju u optjecaj prigodnoga optjecajnoga kovanog novca od 25 kuna "Godišnja skupština Europske banke za obnovu i razvoj, Zagreb, 2010."

HRVATSKA NARODNA BANKA

1226

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 14. travnja 2010. donio je

ODLUKU

O PUŠTANJU U OPTJECAJ PRIGODNOGA OPTJECAJNOGA KOVANOG NOVCA OD 25 KUNA »GODIŠNJA SKUPŠTINA EUROPSKE BANKE ZA OBNOVU I RAZVOJ, ZAGREB 2010.«

1. Prigodni optjecajni kovani novac od 25 kuna, posvećen održavanju Godišnje skupštine Europske banke za obnovu i razvoj u Zagrebu 14. i 15. svibnja 2010., izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.), s osnovnim obilježjima utvrđenima u Odluci o osnovnim obilježjima prigodnoga optjecajnoga kovanog novca od 25 kuna »Godišnja skupština Europske banke za obnovu i razvoj, Zagreb 2010.« (»Narodne novine«, br. 48/2010.), pušta se u optjecaj 12. svibnja 2010.

2. Ova Odluka stupa na snagu danom objave u »Narodnim novinama«.

O. br. 746/2010.

Zagreb, 14. travnja 2010.

Predsjednik Savjeta
Hrvatske narodne banke
guverner
Hrvatske narodne banke
dr. sc. Željko Rohatinski, v. r.

Odluka, NN 51/2010-1226